Okresná prokuratúra Skalica 
Kráľovská 2, 909 01 Skalica 	

Sp. zn. : Pv 148/10/2206	Skalica, 15.3.2012
EEČ : 2-20-13-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 3 písmeno b Trestného zákona číslo 300/2005 Zbierky zákonov v znení zákona číslo 218/2007 Zbierky zákonov

Rozhodol: 	prokurátorka Okresnej prokuratúry Skalica
Rozhodnutie:
Podľa § 215 odsek 2 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
v období od 01. 09. 2007 do 31. 07. 2010 XXXXXi XXXXX na iných miestach Slovenskej republiky a Českej republiky neprispieval na výživu svojej dcéry XXXXX, XXXXX, hoci mu táto povinnosť vyplýva zo Zákona o rodine a bola deklarovaná rozsudkom Okresného súdu XXXXX spisovej značky XXXXX zo dňa 03. 04. 2008, právoplatným dňa 02. 06. 2008, ktorým súd s účinnosťou od 01. 09. 2007 určil na maloletú výživné v sume 1700,- Slovenských korún (56,43,-Euro) mesačne vždy do 15. dňa toho ktorého mesiaca vopred k rukám matky XXXXX, ktorá následne musela požiadať o vyplácanie náhradného výživného, ktoré jej bolo priznané rozhodnutím Úradu práce sociálnych vecí a rodiny XXXXX XXXXX vo výške 56,43 Euro mesačne s účinnosťou od 01.10.2009 a toto je vyplácané doposiaľ, pričom úrad práce, sociálnych vecí a rodiny vyplatil v období od 01. 10. 2009 do 30. 06. 2010 za povinného náhradné výživné v celkovej výške 507,87 Euro, čím takto spôsobil za obdobie od 01. 09. 2007 do 31. 07. 2010 dlh na výživnom vo výške 1045,53 Euro k rukám matky dieťaťa XXXXX, trvale bytom Slovenská republika, XXXXX

Právna veta:
o skutku obvineného bolo už právoplatne rozhodnuté cudzozemským
súdom a toto rozhodnutie možno považovať za dostačujúce.

Odôvodnenie:
Poverený príslušník PZ, Obvodného oddelenia PZ XXXXX uznesením XXXXX podľa § 199  ods. 1 Tr. poriadku začal trestné stíhanie a uznesením XXXXX podľa § 206 ods. 1 Tr. poriadku vzniesol obvinenie XXXXX pre prečin zanedbania povinnej výživy podľa § 207 ods. 1 Tr. zákona.

Dňa 01.04.2010 vyšetrovateľ Okresného riaditeľstva PZ XXXXX, Odbor justičnej a kriminálnej polície upozornil obvineného XXXXX na zmenu právnej kvalifikácie  s tým, že jeho konanie bude kvalifikované ako prečin zanedbania povinnej výživy podľa § 207 ods. 1, ods. 3 písm. b/ Tr. zákona.

	 Vyšetrovateľ PZ, Okresného riaditeľstva PZ XXXXX, odbor kriminálnej polície XXXXX uznesením XXXXX prerušil trestné stíhanie podľa § 228 ods. 2 písm. a/ Tr. poriadku.  

Trestné stíhanie bolo prostredníctvom Krajskej prokuratúry XXXXX odovzdané do Českej republiky.  

Rozsudkom Mestského súdu XXXXX sp.zn. 90T 30/2011 zo dňa 29.04.2011, ktorý nadobudol právoplatnosť dňa 27.05.2011 bol obvinený XXXXX uznaný vinným z perčinu zanedbania povinnej výživy podľa § 196 ods. 1 Tr. zákona a bol mu uložený trest odňatia slobody v trvaní 10 mesiacov nepodmienečne a na výkon trestu bol zaradený do väznice s dozorom.

Vzhľadom na tom, že právoplatným rozsudkom Mestského súdu XXXXX sp.zn. 90T 30/2011 zo dňa 29.04.2011 bolo o skutku obvineného XXXXX už právoplatne rozhodnuté cudzozemským súdom a toto rozhodnutie možno považovať za dostačujúce som rozhodla tak ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Oľga Bakičová
prokurátorka